eo en la eo lt eo eo eo eo es es en eo en eo eo eo eo eo eo eo eo en ca es es jbo ne eo es eo eo eo eo eo en eo eo en eo eo eo eo eo eo en en en eo eo eo eo eo eo eo en eo eo eo eo eo de eo eo en eo en es en en en
Kialo de mia inkogniteco – Sentabue
Unua reta erotika revuo en Esperanto
Kvazaŭ ĉiu kiu respondis al miaj unuaj proponoj de partopreno, la kontraŭuloj samkiel la subtenantoj, rimarkis ke mi inkognite verkas. Mia inkogniteco estas totala ĉar mi eĉ ne pulikigas la nomon de mia lando. Ŝajnas ke kelkaj estas ĝenataj de tio.
Eble estas kultura problemo. Ja inkognite oni povas fiagi. Kaŝante sian nomon, homoj insultas, kalumnias, mallaŭdas aliajn. Ekde la disvastigo de la interreto, tiaj sintenaĉoj ja multobliĝis. Mi do povas kompreni ke, ekzemple, iu kiu suferis pro kalomnio farita de kaŝnomemulo malbone reagas kiam alia persono kiu kaŝas sian indentecon parolas al li aŭ ŝi.
Sed la inkogniteco ne estas malbona nur per si mem. Estas la uzo de la inkogniteco kiu povas esti bona aŭ malbona. Mi petas al vi juĝi min ne pro la fakto ke mi ne publikigas mian nomon, sed laŭ miaj agoj. Jen por konvinki vin kelkaj kialoj.
Unue, mi ne estas famulo. Eĉ se mi konfesus ke mi nomiĝas Vladimir Kreml aŭ Donald Whitehouse, kio ŝanĝiĝus? Vi neniam aŭdis mian nomon. Kaj kial koni mian landon? Ni ja ĉiuj estas Esperantistoj, tio sufiĉus. Mi ankaŭ volas esti redaktisto perfekte neŭtra, kiu ne enirigas siajn personaj preferojn aŭ opiniojn en la revuon. Agante simple kiel “la redaktisto”, mi iĝas posteno, ofico. Mi volas agi kiel servanto por la revuo, mi ne volas agi kiel naciano kun preferoj. Eĉ ĉu mi estas samseksemulo aŭ malsamseksemulo ne estus konata de la legantoj. Tial mi elektis ne adopti kaŝnomon: vi ne bezonas vidi pli ol miajn agojn por scii ĉu mi estas bona aŭ malbona redaktisto.
Vi ankaŭ sciu pri mi ke mi estas diskreta kaj ne ŝatas esti la centro de la atento. Mi ŝatas la liberecon kiun mi havas interrete dank’ al la inkogniteco, en kaj ekster Esperantujo. Mi ne malbone uzas ĝin, nenio kion mi faras estas kontraŭleĝa aŭ kontraŭmorala (laŭ mia kompreno de moraleco), sed mi sentas min pli libera kaŝnome. Kial tiu volo depreni tion al mi?
Fine, memkompreneble, la temo de tiu revuo postulas silentemon. En kelkaj landoj, tia literaturo estas simple malpermesita. Mi imagas ke se Esperantisto el iu el tiuj landoj volus kontribui, li aŭ ŝi juste petegos inkognitecon. Kaj mi emas pensi ke li aŭ ŝi pli fidos iun, kiu mem protektas sian identecon ol iu Vladimir Kreml aŭ Donald Whitehouse kiu disvastigas senĝene sian identecon.
Mi mem ne vivas en tia lando. Tamen, mi havas personan vivon, kaj mi havas emon por erotikaj noveloj. Mi ne volas ke ambaŭ flankoj de mia vivo renkontu. Kaj mi pensas ke tio estas mia rajto, nejuĝebla rajto.
Ĝenerale, mi pensas ke kaŝi sian identecon estas homa rajto. Mia indenteco apartenas nur al mi, kaj neniu rajtas petegi ĝin de mi. Mi esperas ke tiu elekto, kiun mi faris, ne malinstigos aliajn, kiuj povus esti interesitaj de partopreno. Sed mi pretas riski tion.
Vidu ĉiujn afiŝojn de sentabue
Antaŭa afiŝoKial mi lanĉis tiun revuo-projekton
Sekva afiŝoPlia defio: ĉeesto de virinoj
3 thoughts on “Kialo de mia inkogniteco”
Paulo Silas Majo 23, 201711:25 atm Respondi
En la kunteksto de tiu ĉi blogo, mi vidas neniun problemon en anonimeco. Mi deziras sukceson al la iniciato kaj ke multaj homoj kunpartoprenu.
sentabue Majo 23, 201712:41 ptm Respondi
Dankon Paulo! Ne hezitu partopreni vi mem 🙂 (ĉu anonimece ĉu ne ^^).
Stato de la projekto – Sentabue Junio 15, 20176:14 atm Respondi
[…] mi tuŝas miajn problemojn. Mi taksas grava mian inkognitecon (mi klarigis kial aliloke en tiu blogo), kaj ŝajnas ke malfacilas krei kontojn ĉe Facebook (kiun persone mi ege ŝatas kaj uzadas) kaj […]
Enter your comment here...
Fill in your details below or click an icon to log in:
Retpoŝto (deviga) (Address never made public)
You are commenting using your WordPress.com account. ( Log Out / Ŝanĝi )
You are commenting using your Twitter account. ( Log Out / Ŝanĝi )
You are commenting using your Facebook account. ( Log Out / Ŝanĝi )
You are commenting using your Google+ account. ( Log Out / Ŝanĝi )
Atentigu min retpoŝte pri novaj komentoj.
Sekvu tiun blogon retpoŝte
Enskribu vian retadreson por ricevi retpoŝte anoncon kiam nova afiŝo estas publikigita.
Create a website or blog at WordPress.com